**Z A P I S N I K**

**Sa 21. Sjednice Općinskog vijeća Općine Dvor održane 30. rujna 2019. godine sa početkom u 09:00 sati u vijećnici Općine Dvor, Dvor, Trg bana J. Jelačića 10.**

Prisutni: Stjepan Buić, Predrag Begić, Ljuban Milaković, Mirjana Rakas, Milić Milinković, Božidar Akik, Milica Ljubičić-Kepčija, Milan Ćalić, Željko Slavulj, Dragoljub Arbutina, Miroslav Krstinić, Davor Stanić, Ankica Bundalo, Branislav Joka

Odsutni: Marko Tepšić

* Utvrđen je kvorum potreban za rad sjednice
* Prije utvrđivanja i glasovanja o dnevnom redu, predsjednik Vijeća Stjepan Buić čita tekst prisege vijećnika Općinskog vijećnika Općine Dvor, vijećnica Ankica Bundalo priseže i potpisuje isti
* Predsjednik Vijeća obavještava vijećnike da je vijećnik Davor Stanić dana 27.09.2019. godine dostavio na urudžbeni dva prijedloga Odluka za uvrštavanje na dnevni red sjednice, a obzirom da je isto dostavljeno jedan radni dan prije održavanja sjednice, predsjednik Vijeća, temeljem čl. 61. Poslovnika Općinskog vijeća – prijedloge upućuje općinskom načelniku – na očitovanje

Za sjednicu je predložen slijedeći

**Dnevni red:**

1. Usvajanje zapisnika sa prethodne sjednice
2. Donošenje Odluke o razrješenju i imenovanju predsjednika Odbora za izbor i imenovanja
3. Donošenje Odluke o izmjenama i dopunama Urbanističkog plana uređenja Dvora
4. Donošenje Odluke o sufinanciranju izgradnje vodoopskrbnog cjevovoda Kozibrod (Dvor) – Hrvatska Kostajnica
5. Donošene Odluke o imenovanju Općinskog povjerenstva Općine Dvor za procjenu šteta od prirodnih nepogoda
6. Donošenje Odluke o izmjeni i dopuni Odluke o komunalnom redu
7. Donošenje Odluke o izgledu iskaznice komunalnog redara
8. Donošenje Odluke o dodjeli sredstava za kapitalna ulaganja – kupnja priključnog stroja za traktor – malčera, trgovačkom društvu Dvorkom d.o.o. za komunalne usluge
9. Donošenje Odluke o financiranju nabave pripadajućih dopunskih nastavnih sredstava učenicima osnovnih škola koji imaju prebivalište na području Općine Dvor, u školskoj godini 2018./2019

* Načelnik – dopuna dnevnog reda:

1. Informacija o imenovanju tri člana Upravnog vijeća Dječjeg vrtića „Sunce“ Dvor
2. Informacija o potpisanom sporazumu sa Gradom Glina o zajedničkoj provedbi mjera gospodarenja otpadom

* daljnjih prijedloga za izmjenu ili dopunu dnevnog reda nije bilo
* glasovanje o prijedlogu za dopunu dnevnog reda točkom 10. Informacija o imenovanju tri člana Upravnog vijeća Dječjeg vrtića „Sunce“ Dvor – sa 13 glasova ZA, 1 glas SUZDRŽAN i 0 glasova PROTIV usvojen je prijedlog za dopunu dnevnog reda točkom 10.
* Glasovanje o prijedlogu za dopunu dnevnog reda točkom 11. Informacija o potpisanom sporazumu sa Gradom Glina o zajedničkoj provedbi mjera gospodarenja otpadom – sa 13 glasova ZA, 1 glas SUZDRŽAN i 0 glasova PROTIV usvojen je prijedlog za dopunu dnevnog reda točkom 11.
* Glasovanje o ukupnom dnevnom redu, sa usvojenim dopunama – sa 13 glasova ZA, 1 glas SUZDRŽAN i 0 glasova PROTIV usvojen je dnevni red

AKTUALNI SAT

* Milaković – moli informaciju o potpisanim Ugovorom sa Hrvatskim vodama
* načelnik – potpisan je 1. Dodatak Ugovoru za izgradnju vodovoda Kozibrod (Dvor) – Hrvatska Kostajnica u iznosu od 2.400.000,00 Kn, što znači da ukupna investicija za ovu godinu iznosi 5.333.000,00 Kn. Od toga Općina sufinancira 10% iznosa
* Ljubičić – Kepčija – moli informaciju o održanom sastanku u SMŽ na temu odlaganja RAO
* Dana 05.09.2019. u SMŽ održan je sastanak na kojem su bili prisutni predstavnici USK – (predsjednik Skupštine, ministar zaštite okoliša, poslanik u Skupštini BiH), župan SMŽ, zamjenik župana, predsjednica Županijske skupštine, direktor Fonda za razgradnju NEK, ravnatelj Zavoda za javno zdravstvo i načelnik Općine Dvor. Ovom sastanku je prethodio sastanak održan u Dvoru u mjesecu lipnju. Izneseni su stavovi predstavnika USK po pitanju zbrinjavanja RAO na Čerkezovcu. U ime SMŽ stav je iznio župan. Direktor Fonda prisutne je upoznao sa dosadašnjim aktivnostima i aktivnostima koje će se odvijati u narednom periodu. Istaknuo je da će puno toga ovisiti o ishodu sastanka ministara RH i Slovenije.
* Ćalić – cesta kroz selo Gorička – kod spomenika – uslijed kiša dolazi do oštećenja, štopanja kanala… mogućnost saniranja
* Načelnik – upoznati smo sa problemom, cesta je u nadležnosti ŽUC-a, tijekom listopada će biti sanirano

Ad 1/ Usvajanje zapisnika sa prethodne sjednice

* Slavulj – na prethodnoj sjednici bilo je govora o spomeniku koji je bio postavljen ispred Općine, ovdje u zapisniku to nije spomenuto
* Načelnik – točno da je bilo spomenuto, međutim niti je bila točka dnevnog reda, niti je pitanje postavljeno na dnevnom redu, a forma zapisnika je točno određena. Ukoliko želite odgovor na to pitanje, molim postavite ga na idućem aktualnom satu
* Glasovanje – sa 12 glasova ZA, 2 glasa SUZDRŽAN i 0 glasova PROTIV usvojen je zapisnik sa prethodne sjednice

Ad 2/ Donošenje Odluke o razrješenju i imenovanju predsjednika Odbora za izbor i imenovanja

* Dragan Šašo podnio je ostavku na mjesto člana vijećnika Općinskog vijeća Općine Dvor, a obnašao je i dužnost predsjednika Odbora za izbor i imenovanja
* Shodno tomu slijedi razrješenje dosadašnjeg predsjednika i imenovanje novog predsjednika
* Predrag Begić ispred grupe šest vijećnika za predsjednicu odbora za izbor i imenovanja predlaže gospođu Milicu Ljubičić Kepčija
* Daljnjih prijedloga nije bilo
* Glasovanje o prijedlogu – sa 12 glasova ZA, 2 glasa SUZDRŽAN i 0 glasova SUZDRŽAN za predsjednicu Odbora za izbor i imenovanja imenovana je Milica Ljubičić Kepčija

Ad 3/ Donošenje Odluke o izmjenama i dopunama Urbanističkog plana uređenja Dvora

* Izlagač načelnik
* Pojašnjava da UPU Dvor detaljno govori o uređenju mjesta Dvor, da se u izmjene iz razloga izmjene idejnog rješenja za pročistač otpadnih voda, prema kojem bi se odvajale oborinske i fekalijske vode, a cilj toga je smanjenje računa građanima
* Nije bilo amandmana na prijedlog Odluke
* Glasovanje – sa 13 glasova ZA, 1 glas SUZDŽAN i 0 glasova PROTIV donesena je Odluka o Izmjenama i dopunama Urbanističkog plana uređenja Dvora

Ad 4/ Donošenje Odluke o sufinanciranju izgradnje vodoopskrbnog cjevovoda Kozibrod (Dvor) – Hrvatska Kostajnica

* Radi se o nastavku izgradnje predmetnog cjevovoda
* Potpisan je dodatak Ugovoru o sufinanciranju sa Hrvatskim vodama, prema kojem je naša obveza 10% ugovorenog iznosa
* Nakon kraće rasprave u kojoj su sudjelovali vijećnici Slavulj, Begić i načelnik, pristupilo se glasovanju
* Glasovanje – sa 14 glasova ZA, 0 glasova PROTIV i 0 glasova SUZDRŽAN donesena je Odluka o sufinanciranju izgradnje vodoopskrbnog cjevovoda Kozibrod (Dvor) – Hrvatska Kostajnica

Ad 5/ Donošene Odluke o imenovanju Općinskog povjerenstva Općine Dvor za procjenu šteta od prirodnih nepogoda

* Izlagač načelnik – radi se o usklađivanju sa novim Zakonom, dakle izmjene tehničke prirode
* Bez rasprave
* Glasovanje – sa 10 glasova ZA, 1 glas PROTIV i 3 glasa SUZDRŽAN donesena je Odluka o imenovanju Općinskog povjerenstva za procjenu šteta od prirodnih nepogoda

Ad 6/ Donošenje Odluke o izmjeni i dopuni Odluke o komunalnom redu

* Izlagač Trbulin
* UDU SMŽ, kao nadzor, utvrdio nam je slijedeće nepravilnosti:
* „Članak 136. stavak 3. Odluke u suprotnosti je s odredbama članka 111. stavka 3. Zakona o komunalnom gospodarstvu („Narodne novine“, br. 68/18. i 110/18.)  koji određuje da izgled i sadržaj službene iskaznice komunalnog redara propisuje predstavničko tijelo jedinice lokalne samouprave odlukom. Nadalje, članak 149. predmetne Odluke potrebno je uskladiti s člankom 245. Prekršajnog zakona („Narodne novine“, br. 107/07., 39/13., 157/13., 110/15., 70/17., 118/18.) u dijelu koji se odnosi na naplatu kazne na mjestu počinjenja prekršaja. U stavku 3. istog  članka Odluke umjesto: „…optužni prijedlog…“, treba stajati: „… obavezni prekršajni nalog…“ u skladu s člankom 239. Prekršajnog zakona“
* Shodno navedenom napravljen je prijedlog Izmjena i dopuna Odluke o komunalnom redu
* Bez rasprave
* Glasovanje – sa 13 glasova ZA, 1 glas SUZDRŽAN i 0 glasova PROTIV donesena je Odluka o izmjeni i dopuni Odluke o komunalnom redu

Ad 7/ Donošenje Odluke o izgledu iskaznice komunalnog redara

* Izlagač Trbulin
* Donosi se u skladu sa Zakonom, vezano na izgled iskaznice i predstavljanje komunalnog redara
* Glasovanje – sa 13 glasova ZA, 1 glas SUZDRŽAN i 0 glasova PROTIV donesena je Odluka o izgledu iskaznice komunalnog redara

Ad 8/ Donošenje Odluke o dodjeli sredstava za kapitalna ulaganja – kupnja priključnog stroja za traktor – malčera, trgovačkom društvu Dvorkom d.o.o. za komunalne usluge

* Izlagač načelnik
* Od RS dobili smo donaciju – traktor i malčer
* Od MGPU dobili smo sredstva u iznosu 230.000,00 Kn za kupnju još jednog traktora
* Ova sredstva navedena u prijedlogu Odluke odnose se na kupnju opreme- priključnog stroja za drugi traktor
* Glasovanje – sa 13 glasova ZA, 1 glas SUZDRŽAN i 0 glasova PROTIV donesena je Odluka o dodjeli sredstava za kapitalna ulaganja – kupnja priključnog stroja za traktor – malčera, trgovačkom društvu Dvorkom d.o.o. za komunalne usluge

Ad 9/ Donošenje Odluke o financiranju nabave pripadajućih dopunskih nastavnih sredstava učenicima osnovnih škola koji imaju prebivalište na području Općine Dvor, u školskoj godini 2018./2019

* Općina Dvor već osmu godinu za redom financira kupnju dopunskih nastavnih sredstava
* Predviđeni iznosi za ovu godinu su:
* za učenike 1. razreda do **218,00 kuna**
* za učenike 2. razreda do **307,00 kuna**
* za učenike 3. razreda do **315,00 kuna**
* za učenike 4. razreda do **368,00 kuna**
* za učenike 5. razreda do **492,00 kune**
* za učenike 6. razreda do **547,00 kuna**
* za učenike 7. razreda do **615,00 kuna**
* za učenike 8. razreda do **617,00 kuna**
* glasovanje – sa 14 glasova ZA, 0 glasova SUZDRŽAN i 0 glasova PROTIV donesena je Odluka o financiranju nabave pripadajućih dopunskih nastavnih sredstava učenicima osnovnih škola koji imaju prebivalište na području Općine Dvor, u školskoj godini 2018./2019

Ad 10/ Informacija o imenovanju tri člana Upravnog vijeća Dječjeg vrtića „Sunce“ Dvor

* dosadašnjim članovima istekao je mandat
* načelnik imenuje tri člana Upravnog vijeća
* Imenovani su: Nikola Trbulin, Dragan Šašo i Dijana Knežević

Ad 11/ Informacija o potpisanom sporazumu sa Gradom Glina o zajedničkoj provedbi mjera gospodarenja otpadom

* načelnik – potpisan je Sporazum između Grada Gline i Općine Dvor o zajedničkoj provedbi mjera gospodarenja otpadom – ministar Ćorić je donio Odluku o zatvaranju odlagališta komunalnog otpada „Ćore“, temeljem čega je određeno da se miješani komunalni otpad sa područja Općine Dvor odvozi i odlaže u Glinu. Ovom su prethodila dva inspekcijska nadzora, a u zadnjem je doneseno Rješenje da u roku tri dana naređenu mjeru moramo provesti, prvo direktori komunalaca, a zatim izvršna tijela lokalnih samouprava. U konačnici to znači da će doći do poskupljenja cijene sakupljanja, odvoza i odlaganja komunalnog otpada. Prosječna cijena u državnom planu gospodarenja otpadom iznosi 150,00 Kn. To znači da će na našem području iznos računa biti veći.

Završeno u 10:31

Zapisnik vodila Predsjednik Vijeća

Rozina Pavlović Stjepan Buić